**NOTĂ INFORMATIVĂ**

**la proiectul Hotărîrii Guvernului pentru aprobarea**

**Regulamentului cu privire la reglementarea efectivului de animale sălbatice**

**în ariile naturale protejate de stat**

1. **Denumirea autorului și, după caz, a participanților la elaborarea proiectului**

Proiectul Hotărîrii Guvernului și Regulamentul este elaborat de către Ministerul Agriculturii, Dezvoltării Regionale și Mediului de comun cu Agenția ,,Moldsilva”

1. **Condițiile ce au impus elaborarea Proiectului**

Regulamentul cu privire la reglamentarea efectivului de animale sălbatice în ariile naturale protejate de stat, este elaborat în conformitate cu prevederile art.29 alin. 4) al Legii regnului animmal nr. 439/1995 și art. 25 al Legii nr.1538/1998 privind fondul ariilor naturale protejate de stat.

Deși, există un Regulament cu privire la reglamentarea efectivului de animale sălbatice în ariile naturale protejate de stat din fondul forestier de stat, aprobat prin Hotărîrea Guvernului nr. 239 din 01.04.2014, aceasta nu acoperă prevederile privind organizarea activităților în ariile naturale protejate din afara fondului forestier, deoarece diferă speciile la care este organizată vînătoarea: în fondul forestier- preponderent la răpitori și copitate (căprior, cerb, mistreț), iar în afara fondului forestier- preponderent la răpitori, iepuri și fazani. Totodată e de menționat faptul că în Regulamentul anterior metodele de reglementare cît și armele utilizate nu întrunesc în sine toate metodele și acțiunile întreprinse, individual, la pîndă, cu armă cu țeava ghintuită (de pe turn sau de pe alte locuri special amenajate în acest scop), cu cele necesare și eficiente la acest moment, individual ori colectiv, la pîndă, la dibuit ori la goană, cu armă cu țeavă lisă cu cartușe cu glonț și/sau cu armă cu țeavă ghintuită.

1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**

Prezentul proiect nu conține norme privind armonizarea legislației naționale cu legislația Uniunii Europene.

1. **Pricipalele prevederi ale proiectului și evidențierea elementelor noi**

Proiectul prevede efectuarea măsurilor de reglementare a efectivului unor specii de animale pe întreaga suprafață a ariilor naturale protejate de stat, în scopul ocrotirii sănătății populației, protecției animalelor și plantelor și prevenirii pagubelor ce pot fi cauzate economiei naționale, faunei sălbatice și habitatelor acestora în caz de sporire a efectivului unor specii de animale și/sau izbucnire a epizootiilor.

Conform actului normativ, se interzice reglementarea efectivului unor specii de animale în zona strict protejată (zona de protecție integrală) a ariilor naturale protejate de stat.

Speciile de animale, efectivul și numărul de exemplare, care este supus reglementării numerice, metodele de reglementare, precum și modul de aplicare a măsurilor de reglementare se aprobă de Guvern, la propunerea argumentată a Agenției de Mediu. Informația despre necesitatea efectuării reglementării numerice la o specie sau alta, precum și numărul de exemplare care sunt supuse reglementării numerice se prezintă de către Agenția e Mediu, la propunerea administrației ariei protejate sau a gestionarului terenului pe care este amplasată aria protejată, în baza unui aviz șiințific coordonat în scris cu instituțiile științifice corespunzătoare ( în prezent Institutul de Zoologie), iar în cazul epizootiilor și cu Agenția Națională pentru Siguranța Alimentelor.

Proiectul Regulamentului stabilește 5 metode de reglementare a efectivului de animale aprobate de către Guvern. Acțiunile de reglementare se efectuiază de către angajații permanenți ai gestionarului ariei protejate de stat.

Metodele de reglementare a animalelor, enumerate în proiectul regulamentului se vor efectua doar în prezența reprezentantului instituției științifice corespunzătoare.

1. **Fundamentarea economico – financiară**

Aprobarea actului normativ nu necesită surse financiare și nu va avea impact negativ asupra economiei statului.

Implementarea actului normativ va contribui la protecția faunei de vînat în ariile protejate de stat, la repopularea altor teritorii cu densități sub cele optime și menținerea echilibrului efectivului de reproducere a animalelor.

1. **Modul de încorporare a actul în cadrul normativ în vigoare**

Regulamentul cu privire la reglamentarea efectivului de animale sălbatice în ariile naturale protejate de stat, este elaborat în conformitate cu prevederile art.29 alin. 4) al Legii regnului animal nr. 439/1995 și art. 25 al Legii nr. 1538/1998 privind fondul ariilor natural protejate de stat.

Prin aprobarea prezentului proiect de hotărîre, se prevede abrogarea hotărîrea Guvernului nr. 239/2014 pentru aprobarea Regulamentului cu privire la reglementarea efectivului de animale sălbatice în ariile naturale protejate de stat din fondul forestier de stat.

1. **Avizarea și consultarea publică a Proiectului**

Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii, Dezvoltării Regionale și Mediului [www.madrm.gov.md](http://www.madrm.gov.md) la compartimentul ,,Transparență decizională/Anunțuri de inițiere a elaborării deciziilor”.

Proiectul va fi supus avizării și consultării publice, pe <http://www.particip.gov.md>. după anunțarea proiectului spre examinare în ședința secretarilor generali de stat.

Procesul de elaborare inițială a documentului a implicat o consultare primară cu entitățile silvice și cu părțile interesate: instituții de cercetare științifică, organizații neguvernamentale și societatea civilă.

**Secretar general de stat Iurie UȘURELU**

Ex.: Dumitru Gorelco

tel.: (022) 204 511.